**ΠΕΡΙΓΡΑΦΗ ΔΡΑΣΗΣ ΔΙΚΤΥΩΣΗΣ**

**Ημερομηνία: 22/ 02/ 2024**

|  |
| --- |
|  Την Πέμπτη 22/02/2024 τα στελέχη του Ξενώνα Αστέγων Βόλου συμμετείχαν σε συνάντηση δικτύωσης κοινωνικών φορέων της ευρύτερης περιοχής, με απώτερο σκοπό την καλύτερη δυνατή συνεργασία αυτών. Ο Ξενώνας Αστέγων Βόλου εκπροσωπήθηκε στη συνάντηση από την Κοινωνική Λειτουργό της δομής κα Βησσαρία Θεοδωροπούλου και τη Διοικητική/Οικονομική Υπεύθυνη κα Βαρβάρα Ιτούδη, το Ινστιτούτο Εργασίας της ΓΣΕΕ (ΙΝΕ-ΓΣΕΕ) παράρτημα Θεσσαλίας από τον Συντονιστή Δικτύου Πληροφόρησης και Συμβουλευτικής Εργαζομένων και Ανέργων, κο Ντίνο Παναγούλη και τον Σύμβουλο Απασχόλησης του Δικτύου, κο Αχιλλέα Βαϊόπουλο, το Σχολείο Δεύτερης Ευκαρίας (ΣΔΕ) Βόλου από τη Σύμβουλο Σταδιοδρομίας κα Βασιλική Εξάρχου και η δομή του Job Center Δήμου Βόλου από τη Κοινωνική Λειτουργό κα Μαρκέλλα Βαλσάμη. Η συνάντηση έλαβε χώρα στη δομή απασχόλησης του Job Center. Πρώτο θέμα της συνάντησης αποτέλεσε η παρουσίαση του Ξενώνα Αστέγων Βόλου για τα στελέχη που έρχονται πρώτη φορά σε επαφή με τη δομή περιλαμβάνοντας τις προϋποθέσεις ένταξης σε αυτόν, τις παρεχόμενες υπηρεσίες και τον κανονισμό λειτουργίας της δομής. Στην συνέχεια τα στελέχη του ΙΝΕ ΓΣΕΕ Θεσσαλίας ενημέρωσαν σχετικά με τις δράσεις του φορέα και τη συμβουλευτική περί ασφαλιστικών, απασχόλησης και συνταξιοδότησης καθώς και για τα ενημερωτικά εργαστήρια που λαμβάνουν χώρα σε διάφορες δομές που άπτονται των ανωτέρω θεμάτων. Με αφορμή αιτήματα που έχουν προκύψει για συμβουλευτική περί συντάξεων, δόθηκε έμφαση στη διαδικασία παραπομπής και την προτεινόμενη πρακτική συνεργασίας των δύο φορέων. Επίσης, στην ενημέρωση του Ξενώνα προς τη σύμβουλο Σταδιοδρομίας του ΣΔΕ Βόλου για τις παρεχόμενες υπηρεσίες της δομής, έγινε αναφορά στις πολλαπλές μορφές αστεγίας, τις περιπτώσεις που εμπίπτουν στις προϋποθέσεις ένταξης με στόχο την καλύτερη ενημέρωση των παρευρισκόμενων φορέων καθώς και τον εντοπισμό περιπτώσεων που ανήκουν στις ευάλωτες ομάδες. Τέλος, δόθηκε ενημερωτικό υλικό του Ξενώνα Αστέγων στους/στις συμμετέχοντες/ουσες.  Ο Ξενώνας Αστέγων της ΚΕΚΠΑ – ΔΙΕΚ (Συνεχιζόμενη δράση) συγχρηματοδοτείται από το Ευρωπαϊκό Κοινωνικό Ταμείο + (ΕΚΤ+) στο πλαίσιο του Προγράμματος «Θεσσαλία 2021-2027» Άξ.Πρ. 4Β - Δράσεις ενίσχυσης της Κοινωνικής Συνοχής και αντιμετώπισης της φτώχειας, με κωδικό ΟΠΣ 6003250. Για πληροφορίες σχετικά με τις δράσεις του Ξενώνα Αστέγων, μπορείτε να επικοινωνείτε στο 2421091614. |

**Στέλεχος υλοποίησης της δράσης δικτύωσης**

Βησσαρία Θεοδωροπούλου

Κοινωνική Λειτουργός

Υπογραφή